Лаша Ашәба Валентина Матвиенко Жәларбжьаратәи аҳәса рымш лыдиныҳәалеит
© Foto / Пресс-служба Совета Федерации РФЗаседание Совета Федерации РФ
© Foto / Пресс-служба Совета Федерации РФ/
АҞӘА, хәажәкыра 8 - Sputnik. Аԥсны Жәлар Реизара ахантәаҩы Лаша Ашәба Урыстәыла Афедерациа Ахеилак ахантәаҩы Валентина Матвиенко Жәларбжьаратәи аҳәса рымш лыдиныҳәалеит, абри атәы аанацҳауеит Апарламент апресс-маҵзура.
Лаша Ашәба иазгәеиҭеит аныҳәамш Хәажәкыра 8 аҽны ахацәа алшара шрымоу аҳәса иаадырԥшуа абзиабареи, аилкаареи,, рыԥшӡареи, Рыԥсадгьыли рҭаацәеи рахь ирымоу агәыбылреи рзы ҭабуп ахҳәаара.
"Аамҭа иҿыцу акы шаланагалоугьы, акыр шықәсча раԥхьа еиԥш иахьагьы аҳәса аҭынчреи, аинҭәылареи иадгылаҩцәоуп, дареи рхәыҷқәеи, рмоҭацәеи рзы аҭынчԥсҭазаара рҭахәуп. Ҳаҭыр зқәу Валентина Иван-иԥҳа, Шәымшқәа, Урыстәыла аҳәса зегьы есыҽны ааԥынра иацу аԥшӡара шәзеиӷьасшьоит", - аҳәоит адныҳәалараҿы.
8 Хәажәкыра, 13:13